

Beskrivelse af læringsaktivitet

	Titel på e-læringsaktivitet 
Mundtlige fremlæggelser i matematik

	Uddannelse: EUX Teknisk 

	Læringsaktiviteten foregår på: 
GF1/GF2


	Hvilke fag indgår: Matematik

	Tema: 
Fremlæggelse af dels opgaver dels teoristof med vægt på sammenhænge.
	Varighed: 
Ca. 4 lektioner

	Beskrivelse til eleverne: 

I dette forløb skal du træne mundtlige fremlæggelser i matematik. Færdighederne og forløbet bygges trinvist og stille op gennem flere forløb: 
1) Du udveksler forståelser og undreord (faciliteret fagbegreber i skemabrik til hjemmelæsningen forud for drøftelse på klassen) på kryds og tværs i matrixgruppe 
2) Du lytter til eller fremlægger en gennemarbejdet opgave. Gruppen lytter, noterer/afkrydser og giver feedback på oplevelse af tjekpunkter i skema “07 Tjekliste”
3) Gentages
4) Opgave forberedes hjemme og fremlægges på videooptagelse til aflevering
5) Elev til elev + lærerfeedback på video

Du får lejlighed til at øve dig sammen med en eller to at dine klassekammerater og I skal skiftes til at fremlægge stoffet for hinanden mens I diskuterer, hvad I kan gøre for at forbedre fremlæggelsen.
Når I er nået frem til en god fremlæggelse, skal I optage en video med fremlæggelsen, som skal deles med læreren og klassen. 
I skal til slut se hinandens videoer og kommentere på dem.

Til hjælp får du:
- en instruktionsvideo, som giver dig et eksempel på, hvordan en fremlæggelse kan se ud.
- en tjekliste over hvilke elementer en fremlæggelse skal indeholde og til at kommentere de andres videoer
- en teknisk guide til fremstilling af videoen (kan også være et kendt værktøj for dig)
- matematisk stof fra fagbøger eller noter
- lærervejledning til at komme godt i gang med træning af fremlæggelserne de første par gange, der produceres video.


	
	Læringsmål:

· Du skal lære at formulere og fremlægge matematik
· Du skal forklare, hvorfor du gør, som du gør ved hjælp af tegninger, eksempler og argumenter
· Du skal lære at bruge benævnelser
· Du skal lære at bruge tavlen i dine forklaringer/argumentationer

Der sigtes på at arbejde med tre centrale matematiske kompetencer: 
Tankegangskompetence, ræsonnementskompetence og kommunikationskompetence. (Fra: Kompetencer og matematiklæring, Uddannelsesstyrelsens temahæfteserie nr. 18 2002)

Solo-taksonomiens multi-strukturelle niveau: Forklare og definere begreber, udføre rutinemæssige løsningsprocedurer. (Bodil Bruun)


	
	Indhold:
Pythagoras’ sætning (anvendes på flere emner og forløb)

	Principper: 
I dette forløb vægter vi det kollaborative samarbejde gennem makkerpar, der arbejder med tavlefremlæggelser på skift med feedback til hinanden. 
Eleverne sammensættes efter niveau og dermed tages der højde for differentiering.

Metoder:
Eleverne arbejder konkret med følgende aktiviteter:
· Eleverne arbejder gruppevis med feedback
· Eleverne arbejder parvis med tavlefremlæggelser
· Eleverne producerer en video af fremlæggelsen, når de er tilfredse med resultatet
· Står ved tavlen og skriver/tegner
· Arbejder sammen to og to, for at aktiverer flere elever ad gangen
Lærerrollen
Lærerrollen begynder instruerende både foran klassen, men også i form af en instruktionsvideo i den indledende fase. Herefter overgår lærerrollen til en konsulentrolle for de forskellige makkerpar, som øver sig på fremlæggelsen.
Differentieringen vil hovedsageligt udmøntes gennem mere konsulenttid og guidning til fremstillingen af videoen og selve træningen af fremlæggelsen.

Elevrollen 
Eleverne begynder med at skabe sig overblik over stoffet ved lærerens introduktion og gennemgang af stoffet. Herefter overgår de til at arbejde sammen om forberedelse af fremlæggelsen. Det samskabende kommer ind, ved at de skiftes til at fremlægge og give/modtage feedback fra hinanden. Elevens rolle bliver således aktiv under hele denne del.

Organisering 
Klasseundervisning, grupper og makkerpar

Undervisningsrum 
Klasselokalet og ved tavler forskellige steder.
Der anvendes mobiltelefoner og computere til optagelse og fremstilling af videoen.





	
	Plan for forløbet:
1. session: - Lærergennemgang og instruktion - øvelse trinvist over flere lektioner gruppevis
2. session: - Eleverne øver og forbereder fremlæggelsen parvis
               - Eleverne optager videoen, når de er tilfredse med fremlæggelsen
3. session: - Eleverne redigerer videoen og afleverer i Studie+
               - Evaluering og se nogle af videoerne

	
	Feedback og evaluering:
Den løbende evaluering og feedback vil foregå mens læreren har konsulentrollen og går rundt mellem eleverne i deres makkerpar. I makkerparrene er der indbygget peerfeedback.
Som opsamling afleverer eleverne deres video, som bliver evalueret af læreren – foreløbig. (Mulighed for peer-feedback på de færdige produktioner)


Grundlag og kriterier for evaluering:
· Forklare og definere begreber (Multistrukturel niveau i SOLO)
· Generel fremlæggelsesteknik
· Eleverne anvender fagmæssig korrekt sprogbrug

	Dato: 
	Beskrevet af: Jette Østergård og Gert Sørensen	
Redigeret af Rikke Kühlmeier

